b'\n_START_ARTICLE_\n\xc3\x9e\xc3\xb3rodds \xc3\xbe\xc3\xa1ttr Snorrasonar\n_START_PARAGRAPH_\n\xc3\x9e\xc3\xb3rodds \xc3\xbe\xc3\xa1ttr Snorrasonar (\xc2\xabT\xc3\xa5tten om Torodd Snorrason\xc2\xbb) er en t\xc3\xa5tt, en kort islendingesaga fra 1200-tallet. Historien foreg\xc3\xa5r i Tr\xc3\xb8ndelag og Jemtland ca \xc3\xa5r 1026\xe2\x80\x931027 og handler om en reise som Torodd Snorrason gj\xc3\xb8r p\xc3\xa5 kong Olavs vegne til Jemtland for \xc3\xa5 kreve inn skatt. T\xc3\xa5tten tilsvarer kapittel 141 i Olav den helliges saga i Heimskringla._NEWLINE_Torodd Snorrason er en islending i kong Olavs tjeneste. Han mistrives med lediggangen ved hirden, og melder seg til et risikabelt oppdrag som skatteoppkrever i Jemtland. Fortellingen har et eventyrpreg, hvor Torodd og hans f\xc3\xb8lgesvenn b\xc3\xa5de blir tatt til fange hos en bonde, og m\xc3\xb8ter en menneskeetende trollkjerring. De blir reddet av Arnljot Gelline, som introduseres i dette kapittelet av sagaen. Historien foreg\xc3\xa5r under julefeiringen. Torodd vender hjem til Island den p\xc3\xa5f\xc3\xb8lgende sommeren.'